NaiveNeuron/SloPal huggingface dataset:
V. Jánoš, poslanec: (2009-04-29):
Pán poslanec Kotian, som veľmi rád, a úprimne to teraz hovorím, že ste po prvom čítaní, keď sme dnes v druhom čítaní vlastne zmenili postoj k tomuto môjmu predloženému návrhu zákona o osobitnom baníckom príspevku. Bolo to cítiť vo vašom tóne. Samozrejme, ten záver svedčil trošku niečomu inému, ale určite to bolo zmena o nejakých 120 stupňov. Som veľmi rád, pretože za to, že sa podarilo vôbec predložiť tento zákon, musím osobne poďakovať ako ministerstvu sociálnych vecí, ministerstvu hospodárstva, vláde Slovenskej republiky, tak predovšetkým Odborovému zväzu baní, geológie a naftového priemyslu, kde boli nesmierne nápomocní pri vypracovávaní tohto zákona. A mohol som sa oprieť o ich stanoviská pri riešení mnohých vecí pri príprave tohto zákona. Chcem povedať aj to, že trošku sa mi zdá nefér, pán Kotian, že sa hodnotia veci, ale to asi patrí k rozprave, pretože mňa kritizujete za to, že som stiahol tento návrh zákona v minulom roku, keď som ho prvý raz predložil, ale ja som skôr myslel, že mi poďakujete ako baník, ktorý si odpracoval neviem či 15 rokov, možno viac, ja to neviem. Myslel som, že mi poďakujete za to, že som si spomenul na baníkov a že som sa podujal predložiť tento návrh zákona, ktorý baníkom už dávno patrí. Sám ste to priznali. Dávno im patrí a vy mňa kritizujete za to, že došlo k jeho siahnutiu. Pán poslanec, veď viete, sedeli ste tu, nie ste tu prvé volebné obdobie, boli ste tu v roku 1994 až 1998. Ja som tu vtedy nebol, bol obrovský priestor na to, predložiť takýto zákon alebo možno podobný. Viete o tom alebo zrejme neviete, že sú tu úvahy o výsluhových dôchodkoch baníkov, ktoré tiež otvárame a o ktorých chceme veľmi intenzívne rokovať, predovšetkým so všetkými zainteresovanými stranami. Toto je prvý krok pre baníkov, pán poslanec Kotian, prvý krok pre baníkov k zlepšeniu aj ich zdravotného stavu. Určite aj mne záleží na zdravotnom stave baníkov. Nie je mi to ľahostajné, neodfáral som toľko čo vy. Nie som baník. Nie som profesiou baník, ale i napriek tomu mi táto profesia, pretože žijem v tom regióne, som rodák z toho regiónu, nie je ľahostajná. Ale na druhej strane treba povedať, ako som spomenul aj v úvode, pri príprave tohto zákona sa podieľali dve skupiny, pán poslanec, vy to dobre viete, Odborový zväz baní, geológie a naftového priemyslu, ktorý patrí medzi najväčšie odborové zväzy, a, samozrejme, aj zamestnávatelia. Veď keby nebolo zamestnávateľov, pán Kotian, to je nieže lobing a podobné veci, ktoré sa mi snažíte pripísať. Ale povedzme si otvorene, veď keby nebolo zamestnávateľov, o akom baníctve by sme sa bavili. Bavili by sme sa tak o baníctve? No asi ťažko. Veď viete, aké boli úvahy aj v minulosti, zavrieť bane, však kúpime uhlie v Poľsku, v Čechách. Len sa pýtam, aká cena uhlia by bola dnes, ak by k tomu došlo, a aká zamestnanosť by napr. na hornej Nite, ak by k tomu došlo. (Hlasy z pléna.) Ak by som mohol, pokračovať... (Vystúpenie prerušené predsedajúcim.)
Osuský, Peter, poslanec NR SR (2016-12-08):
Pán predsedajúci, dajte, prosím, hlasovať o uznesení Národnej rady, ktorým Národná rada podľa § 5 ods. 4 zákona Národnej rady č. 39/1993 Z. z. o Najvyššom kontrolnom úrade Slovenskej republiky v znení neskorších predpisov žiada Najvyšší kontrolný úrad Slovenskej republiky o vykonanie kontroly dodržiavania všeobecne záväzných právnych predpisov a hospodárnosti, efektívnosti a účinnosti pri nakladaní s verejnými prostriedkami na Ministerstve zahraničných vecí a európskych záležitostí Slovenskej republiky vo vzťahu k prideľovaniu zákaziek na organizáciu odborných a spoločenských aktivít súvisiacich s predsedníctvom Slovenskej republiky v Rade Európskej únie. Môžme, prosím, hlasovať.
Senko, Ján, poslanec NR SR (2018-10-24):
Vážený pán predsedajúci, v rozprave vystúpili traja páni poslanci. Ja som v rámci nej podal jeden pozmeňujúci návrh. Teraz dajte, pán predsedajúci, hlasovať o bode 1 zo spoločnej správy s odporúčaním gestorského výboru schváliť.
Laššáková, Jana, podpredsedníčka NR SR (2014-12-09):
Pán poslanec Kadúc. Nevidím pána poslanca Kadúca. Aha, jaj, prepáčte. Vy ste ako navrhovateľ. Ospravedlňujem sa, nech sa páči, máte slovo.
Ľ. Vážny, minister dopravy, pôšt a telekomunikácií SR: (2009-09-09):
Vláda Slovenskej republiky predmetný návrh zákona prerokovala dňa 15. júla 2009 a prijala k nemu uznesenie č. 512. Nevyhnutnosť novelizácie zákona o vnútrozemskej plavbe vyplynula z potreby implementácie právnych aktov Európskej únie do právneho poriadku Slovenskej republiky. Predkladaným návrhom zákona sa menia a dopĺňajú aj niektoré ustanovenia zákona, ktorých zmenu si vyžiadala aplikačná prax. Návrhom zákona sa do právneho poriadku Slovenskej republiky preberá smernica Európskeho parlamentu a Rady 2008/68/ES o vnútrozemskej preprave nebezpečného tovaru a čl. 2 smernice Európskeho parlamentu a Rady 2009/30/ES, týkajúce sa zavedenia mechanizmu na monitorovanie a zníženie emisií skleníkových plynov a kvality paliva využívaného v plavidlách vnútrozemskej vodnej dopravy, ku ktorej je Ministerstvo dopravy, pôšt a telekomunikácií Slovenskej republiky spolugestorom. V rámci aplikačnej praxe sa do návrhu zákona adaptuje aj nariadenie Rady EHS č. 2919/85, stanovujúce podmienky prístupu k dohodám podľa revidovaného dohovoru pre plavbu na Rýne, a nariadenie Rady EHS č. 3921/91, ktorým sa stanovujú podmienky, za ktorých môžu dopravcovia z iných štátov vykonávať prepravu tovaru alebo osôb vnútrozemskou vodnou dopravou v rámci členského štátu. Návrh zákona je v súlade s Ústavou Slovenskej republiky, platným právnym poriadkom Slovenskej republiky, ako aj medzinárodnými zmluvami, ktorými je Slovenská republika viazaná. Navrhovaný návrh zákona nebude mať dopad na štátny rozpočet, nebude mať vplyv na rozpočty obcí a rozpočty vyšších územných celkov, nebude mať negatívny vplyv na životné prostredie, na zamestnanosť a ani na podnikateľské prostredie. Vážené panie poslankyne, páni poslanci, dovoľujem si vás požiadať o podporu pri prerokovávaní predloženého vládneho návrhu zákona a o jeho schválenie v prvom čítaní. Vážený pán podpredseda, ďakujem, skončil som.
Jurčík, Ľudovít, poslanec NR SR (2011-09-14):
Ďakujem. Vážený pán predsedajúci, v rozprave vystúpil jeden poslanec, ale nepodal žiaden pozmeňujúci návrh. Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predsedajúci, dajte, prosím, hlasovať o bodoch 1 až 9 s odporúčaním schváliť.
Grendel, Gábor, podpredseda NR SR (2021-05-13):
Pán poslanec, tieto poznámky, poprosím vás, si nechajte na faktické poznámky. Ideme teda hlasovať. (Reakcie z pléna.) Tak skúste, pán Podmanický, procedurálny tretí pokus.
V. Veteška, podpredseda NR SR: (2006-01-31):
A teraz sa pripravíme, budeme hlasovať. Najskôr budeme hlasovať ako o prvom návrhu zákona o vládnom návrhu zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov a o zmene a doplnení niektorých zákonov . Žiadam teraz pána Pála Farkasa, aby uviedol hlasovanie.
M. Číž, podpredseda NR SR: (2009-12-09):
S faktickou poznámkou pán poslanec Rydlo. Páni kolegovia, ale uplynul čas určený na rokovanie. Je všeobecný súhlas, aby sme dokončili tento bod programu? Som informovaný, že pán Podmanický chce len veľmi krátko vystúpiť. Ďakujem veľmi pekne. Takže faktická poznámka, pán poslanec Rydlo.
B. Bugár, podpredseda NR SR: (2001-10-04):
Teraz pristúpime k odpovediam na vyžrebované otázky poslancov položené predsedovi vlády. Prosím pána predsedu vládu, aby na vyžrebované otázky, ktoré mu boli adresované, odpovedal v časovom limite 15 minút. Prvá otázka na predsedu vlády podľa vyžrebovaného poradia je od pani poslankyne Melánie Kollárikovej. Pýta sa: „Pán premiér, na pôde Európskeho parlamentu bolo Slovensko obvinené z uskutočňovania etnických čistiek a diskriminácie maďarskej národnostnej menšiny. Dokonca jedna poslankyňa vyhlásila, že ochrana práv menšín v Slovenskej republike je hanbou celej Európy. Žiadam vaše vyjadrenie.“ Nech sa páči, pán premiér.
Sulík, Richard, predseda NR SR (2010-08-11):
Pán Procházka, prepáčte. Pán Záhumenský, žiadam vás, aby ste v tejto miestnosti netelefonovali podľa § 32 rokovacieho poriadku. Máte dvere asi dva metre odtiaľ. Ďakujem vám veľmi pekne.
Zelník, Štefan, poslanec NR SR (2019-12-05):
Ešte raz opakujem. Prosím členov výboru pre zdravotníctvo, aby prišli na, do zasadačky pre výbor pre zdravotníctvo o dvanástej hodine na krátku poradu. Ďakujem.
Grendel, Gábor, podpredseda NR SR (2020-09-23):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť ústne. Pán poslanec Tomáš, dám vám potom slovo, ale ako prvá sa prihlásila pani navrhovateľka. Takže, nech sa páči, pani poslankyňa Krištúfková. A, pán spravodajca, zaujmite, prosím, miesto napravo od rečníckeho pultu.
Adamčík, Eduard, poslanec NR SR (2016-10-12):
Ďakujem za slovo, pán predsedajúci. Vážený pán minister, vážené kolegyne, vážení kolegovia, dovoľte mi, prosím, ako určenému spravodajcovi výboru predniesť spoločnú správu výborov, výborov Národnej rady o prerokovaní vládneho návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa mení zákon č. 331/2011 Z. z., ktorým sa mení a dopĺňa zákon č. 563/2009 Z. z. o správe daní, tzv. daňový poriadok. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného vládneho návrhu zákona: Národná rada uznesením č. 157 zo 6. septembra 2016 pridelila vládny návrh zákona na prerokovanie týmto výborom: ústavnoprávnemu výboru, výboru pre financie a rozpočet a výboru pre hospodárske záležitosti. Určila zároveň Výbor Národnej rady pre financie a rozpočet ako gestorský výbor. Podľa § 75 ods. 2 zákona o rokovacom poriadku Národnej rady poslanec Národnej rady Miroslav Beblavý, ktorý nie je členom výboru pre financie a rozpočet, oznámil v určenej lehote gestorskému výboru svoje stanovisko k predmetnému vládnemu návrhu zákona. K predmetnému vládnemu návrhu zákona zaujali výbory tieto stanoviská: odporúčanie pre Národnú radu návrh schváliť s pozmeňujúcimi a doplňujúcimi návrhmi, výbor pre financie a rozpočet a ústavnoprávny výbor a výbor pre hospodárske záležitosti. Z uznesení výborov Národnej rady uvedených v bode III tejto spoločnej správy vyplývajú pozmeňujúce a doplňujúce návrhy uvedené pod bodom IV spoločnej správy. Gestorský výbor odporúča o návrhoch výboru, ktoré sú uvedené v spoločnej správe, hlasovať takto: o bodoch spoločnej správy 1 až 5 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe. Spoločná správa výborov bola schválená uznesením gestorského výboru č. 80 z 11. októbra 2016. Týmto uznesením ma výbor poveril, aby som na schôdzi Národnej rady pri rokovaní o predmetnom vládnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady. Ďakujem, pán predsedajúci. Skončil som, otvorte, prosím, rozpravu.
Číž, Miroslav, podpredseda NR SR (2015-06-26):
Ďakujem aj ja. Pôvodne bol spravodajcom, ktorého určil navrhnutý gestorský výbor, pán poslanec Mihál. Predpokladám, že pani podpredsedníčka má poverenie gestorského výboru. Má slovo.
P. Hrušovský, predseda NR SR: (2003-09-19):
(Hlasovanie.) Prítomných je 136 poslancov, za 105, proti 2, zdržalo sa 29. Uvedené body zo spoločnej správy sme schválili. Prosím, ďalší návrh. J. Hurban, poslanec: Pán predseda, tretie hlasovanie bude o pozmeňujúcom návrhu, ktorý som v mene skupiny poslancov Národnej rady Romana Vavríka, Jirka Malchárka...
Simon, Zsolt, poslanec NR SR (2016-11-29):
Ďakujem pekne. Pán kolega Dostál, dovoľte, aby som sa vám ospravedlnil v mene kolegov, ktorí sa tu takto vyjadrujú. Tento parlament by mal byť zrkadlom slobody slova a nie útočenia a nevraživosti. Táto krajina nie je len o Slovákoch, je aj o národnostných menšinách, ktoré tu spolunažívali. To, čo sa tu, týmto návrhom z dielne SNS rozpútava, je niečo zlé. Je niečo zlé, ktoré štve ľudí voči ľuďom. Chcem povedať, že ústava dovoľuje každému slobodu vierovyznania. Vy útočíte do tejto roviny. Tak ako Ondrej Dostál povedal, pokiaľ máte problém, aby štát nefinancoval niektoré druhy cirkví, nech sa páči, ale to je druhý zákon. Pán kolega Dostál, verte tomu, že nie každý rozmýšľa tak, ako moji predrečníci tu, v tejto sále, ktorí vás podrobili kritike, lebo ja si myslím, že niektoré tie slová, ktoré tu odzneli, za to táto Národná rada ako celok sa musí začať hanbiť. Ďakujem.
P. Hrušovský, podpredseda NR SR: (2001-10-17):
(Hlasovanie.) Prítomných je 100 poslancov, za 92, zdržali sa 3, nehlasovalo 5. Konštatujem, že návrh sme schválili. Ďakujem pánovi poslancovi Budajovi. Z prerokovaných bodov programu nám zostáva ešte hlasovať o jednom návrhu skupiny poslancov na vydanie zákona, ktorým sa mení a dopĺňa zákon č. 379/1999 Z. z. o prevádzkovaní súkromných bezpečnostných služieb (tlač 1141). Poprosil by som niekoho z branno-bezpečnostného výboru, ak je to možné, aby zastúpil neprítomného pána poslanca Krajčiho, ktorý bol poverený gestorským výborom. Je všeobecný súhlas, aby predseda výboru pán poslanec Palko... (Súhlasná reakcia pléna.) Získali ste absolútnu podporu.
Blanár, Juraj, podpredseda NR SR (2021-06-23):
Pani poslankyňa Šebová, môžete reagovať na faktické poznámky.
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 140 poslancov, za 69, proti 12, zdržalo sa 59. Uvedený návrh sme neschválili.
Zmajkovičová, Renáta, podpredsedníčka NR SR (2012-12-05):
Pán Bastrnák nie sú na vás žiadne faktické poznámky, v tejto chvíli otváram rozpravu ústnu. Pýtam sa, či sa chce niekto prihlásiť ústne do rozpravy. Páni poslanci Mikloško, Ježík, Hlina. Uzatváram možnosť prihlásiť sa do rozpravy. Pán poslanec Mikloško.
Hrušovský, Pavol, podpredseda NR SR (2011-05-18):
Ďakujem pekne, pán predsedajúci. Pán poslanec, veľmi pozorne som vás počúval a priznám sa, že neviem, ktorý problém je väčší. Myslím teraz zo strany vašej, o ktorom ste tu hovorili. Či to, že sme pri štyroch návrhoch zákonov neurobili to isté, čo by sme boli mali urobiť pri prerokovávanom návrhu zákona preto, lebo ak mi tu niečo vadí, je časť tejto diskusie. Ak táto diskusia o procesnom postupe rokovania Národnej rady by bola mala svoje opodstatnenie, tak to bolo pred mesiacom, pán poslanec, kedy predkladateľ predložil návrh zákona na rokovanie Národnej rady. Vtedy Národná rada hlasovaním rozhodla o tom, že ten zákon, o tom zákone bude rokovať. Prečo táto diskusia nebola vtedy? Prečo ste nenamietali procesný postup, o ktorý opierate svoje odmietajúce stanovisko, vtedy, keď sme zákon rokovali v prvom čítaní? Teda ja túto diskusiu považujem za viac spolitizovanú ako vecnú o tom, či je, alebo nie je porušený ktorýkoľvek alebo ktorékoľvek ustanovenie zákona o rokovacom poriadku. V tejto chvíli, pán poslanec, mňa ako poslanca zaujíma rozhodnutie pléna. Rokovanie ktoréhokoľvek výboru Národnej rady ako orgánu Národnej rady je len stanoviskom, nie je rozhodnutím. (Prerušenie vystúpenia predsedajúcim.)
Laššáková, Jana, podpredsedníčka NR SR (2012-10-30):
Pán poslanec Matovič, nech sa páči.
Laššáková, Jana, podpredsedníčka NR SR (2013-06-25):
Pán poslanec Fecko, nech sa páči.
P. Hrušovský, predseda NR SR: (2004-05-13):
Teraz vás poprosím, aby ste odpovedali na ďalšiu otázku pána poslanca Juščíka za neprítomného pána ministra Palka, ktorý sa vás pýta: „Pán minister, pýtam sa vás, ako môžete vysvetliť, že čistenie hraníc s Ukrajinou a Poľskom v okrese Snina doteraz vykonával Leso-poľnohospodársky majetok Ulič a v posledných dvoch rokoch, nehľadiac na neúmernú nezamestnanosť celej doliny, zákazky čistenia dostávajú firmy blízke Bratislave.“ Pán minister, nech sa páči.
Paška, Pavol, predseda NR SR (2014-11-08):
Pán poslanec, vaša reakcia.
Šimečka, Michal, podpredseda NR SR (2024-04-16):
Ďakujem pekne. S reakciou na faktické pán poslanec Viskupič.
Laššáková, Jana, podpredsedníčka NR SR (2013-10-24):
Na vystúpenie, na vystúpenie pána poslanca s faktickými poznámkami 13 pánov poslancov. Pán poslanec Raši je posledný. Končím možnosť sa prihlásiť s faktickými poznámkami. Nech sa páči, pani poslankyňa Mezenská.
Figeľ, Ján, podpredseda NR SR (2014-05-30):
Nech sa páči, Ľudovít Kaník.
Galko, Ľubomír, poslanec NR SR (2016-09-09):
Vážený pán predsedajúci, pani poslankyne, páni poslanci, dovoľte mi vysloviť niekoľko myšlienok k návrhu zákona, ktorý povil predseda Národnej rady Slovenskej republiky Andrej Danko v čase, keď má Slovensko tisícky dôležitejších tém. Úmyselne používam slovné spojenie „dovoľte mi vysloviť“, lebo hoci som presvedčený, že vy tu určite nie ste na to, aby ste mne niečo dovoľovali, doba, keď to už robiť budete alebo aspoň budete chcieť robiť, sa už blíži. Teda pokiaľ sa nespamätáte. Obzvlášť tí, ktorí ste ešte pred pár mesiacmi zohrievali opozičné lavice a na takéto spôsoby ste sa pozerali s odporom, alebo tí niektorí noví poslanci, keď si možno uvedomíte, čo to tu vlastne idete spáchať. Áno, dámy a páni z vládnej koalície, doba, keď sa tí najaktívnejší z vás budú snažiť stále viac a viac lámať demokraciu cez koleno, likvidovať nás ako kritickú opozíciu, zaliepať nám ústa, zahriakovať nás, šikanovať nás, trestať nás pokutami, vyhadzovať a vykazovať nás zo sály, tá doba sa evidentne blíži. Evidentne sa bojíte, že prídete o moc, ale idete na to strašne primitívne. Miesto toho, aby ste politické súboje udržali v hraniciach parlamentu, vytlačíte ich mimo neho, vytlačíte ich na ulicu, dámy a páni. Viete, čo sa deje tam vonku na ulici? Dovoľujem si vás upozorniť – aj vás, pán navrhovateľ –, že ľudia tam vonku, občania Slovenska sú na vás veľmi nahnevaní. Sú na vás nahnevaní za to, že kryjete korupciu, že kryjete zločiny a zločincov a držíte vo funkciách skorumpovaných ľudí. Sú na vás nahnevaní za to, že ste ich po voľbách podviedli. Sú na vás nahnevaní za to, že neriešite ich problémy, ale namiesto toho neustále hľadáte spôsoby, ako a kde likvidovať vašich kritikov. Aj cez takýto nehorázny paškvil, ktorý ste sem teraz priniesli. Pozrite sa, minister vnútra Kaliňák zostal uväznený vo svojej funkcii. Môže sa na svet pozerať akurát z okien. Môže sa tešiť zo svojho polmiliónového debetu. Ale čo je to za radosť? Chcete dopadnúť tak aj vy? My z opozície na ulicu medzi ľudí ísť môžeme. Kedykoľvek. Vy môžete? (Súhlasná reakcia z pléna.) Tak prídite toho 16. (reakcie z pléna), prídite im to povedať. (Reakcie z pléna a prerušenie vystúpenia predsedajúcim.)
Kresák, Peter, poslanec NR SR (2016-04-27):
Ďakujem pekne. Už som rozmýšľal o tom, že sa prihlásim s faktickou poznámkou po vystúpení predkladateľa tohto legislatívneho návrhu, ale teraz sa už skutočne nezdržím a budem reagovať na to, čo povedal aj pán kolega Budaj a čo sa tu úspešne rozvíja v diskusii. Pred chvíľočkou tu odznelo, že všetci sme dali sľub na to, že budeme rešpektovať ústavu. A tak ju, prosím vás, neprekrúcajme. Článok 5 hovorí o tom, že nikomu nemožno odňať štátne občianstvo proti svojej vôli. Vy tu všetci stále hovoríte o odňatí štátneho občianstva a pritom k žiadnemu odňatiu nedochádza. Nezavádzajte občanov Slovenskej republiky! Novela zákona, ktorá priniesla stav, ktorý teraz sa snažíte zmeniť, na to môžeme mať, samozrejme, rozličné politické názory, ale ja teraz musím sa baviť v ústavnej rovine. Tá novela nezaviedla odňatie občianstva, tá zaviedla zrušenie, zánik občianstva. Medzi odňatím a zánikom je podstatný právny rozdiel, čo dúfam, že všetci kolegovia právnici budú vedieť, nemusím to objasňovať. Možno iba poviem, že s odňatím sa spája jednostranný individuálny právny akt, ktorým sa odníma. Toto neni súčasný stav, ktorý sa kolegovia snažia zmeniť. Samozrejme, vy ste spomínali jedno rozhodnutie Ústavného súdu Slovenskej republiky, ktoré z procesných dôvodov sa nezaoberalo prípadom, pán kolega-predkladateľ. Ale ak by sme chceli byť objektívni, tak by sme si mali povedať, že týmto prípadom sa vecne zaoberal aj Európsky súd pre ľudské práva. Ale to ste zabudli spomenúť. Mali by ste povedať, že v prípade Fehér a navrhovateľ Fehér a Erzsébet Dolník 21. mája 2013 Európsky súd pre ľudské práva sa veľmi podrobne zaoberal podaním, ktoré namietalo práve tento stav, ktorý vy spomínate, a jednomyseľne vyhlásil sťažnosť obidvoch sťažovateľov... (Prerušenie vystúpenia časomerom.)
Pellegrini, Peter, predseda NR SR (2015-06-30):
Práve preto, pán Matovič, som odložil rokovanie o tomto zákone a o pozmeňujúcom návrhu kvôli žiadosti opozičných poslancov až na dnes. S reakciou na faktické pán poslanec Petrák.
K. Tóthová, poslankyňa: (2004-09-09):
Počuli sme tu pred chvíľou, že z plánovaného počtu boli prijaté len 3 aproximačné nariadenia a že niektoré témy, ktoré mali byť vydané aproximačnými nariadeniami, sa rozhodla vláda upraviť zákonom. Teraz mám otázku, pán minister. Toto rozhodnutie vlády nebolo motivované tým, že vláda si už konečne uvedomila to, čo jej bolo namietané – a ja som s tým viackrát tu v parlamente vystúpila –, že pri novele ústavy sa zabudlo do príslušného článku ústavy, kde sa hovorí, že povinnosti možno vymôcť len tie, ktoré sú stanovené zákonom, že tam zabudli pri poslednej novelizácii ústavodarcovia zahrnúť aj ďalšie ustanovenie, že vymôcť možno aj tie povinnosti, ktoré sú dané aproximačným nariadením. Totiž do ústavy sa dalo, že aproximačným nariadením môže byť uložená povinnosť, ale už sa systémovo nedomyslelo, že v inom článku treba toto tiež upraviť, a to tam, kde ústava hovorí, čo možno vymôcť za pomoci donucovacej moci štátu. A tam je len to, čo je stanovené zákonom. Teda sa pýtam, pán minister, či toto nebol dôvod, že ste prešli na zákony, že ste si konečne uvedomili to, čo nebolo počuť napriek tomu, že to tu v sále bolo namietané. Či vaším motívom nebolo to, že ste prešli na zákon preto, lebo ste si uvedomili, že povinnosti uložené aproximačným nariadením ste nedotiahli v ústave tak, aby ich bolo možné za pomoci donucovacej moci aj realizovať. Pán minister, keby ste ešte v rozprave odpovedali, aby som prípadne faktickou poznámkou mohla nejako reagovať alebo sa spýtať ešte na to, čo nerozumiem, lebo ak mi budete reagovať v záverečnom slove, „klec padla“ a ja už nemám možnosť, jedine potom dvaja keby sme si to dodiskutovali. Ďakujem za pozornosť.
Glváč, Martin, podpredseda NR SR (2018-11-29):
Pani poslankyňa Kiššová, nech sa páči.
Jurinová, Erika, podpredsedníčka NR SR (2014-10-29):
Ďakujem veľmi pekne. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto do rozpravy prihlásiť ústne. Nie je tomu tak. Vyhlasujem rozpravu za skončenú. Pán navrhovateľ, chcete sa vyjadriť k neprebehnutej rozprave? Nie. Ani pán spravodajca. Prerušujem rokovanie o tomto bode programu. A pristúpime k druhému čítaniu o návrhu na vyslovenie súhlasu Národnej rady s Dohodou o prevode a mutualizácii príspevkov do jednotného fondu na riešenie krízových situácií. Vládny návrh je uverejnený ako tlač 1199 a spoločná správa výborov je ako tlač 1199a. Návrh vlády odôvodní podpredseda vlády, opäť pán Ľubomír Vážny. Nech sa páči, ujmite sa slova. (Rokovanie o návrhu na vyslovenie súhlasu Národnej rady Slovenskej republiky s Dohodou o prevode a mutualizácii príspevkov do jednotného fondu na riešenie krízových situácií , tlač 1199.)
Ďuriš Nicholsonová, Lucia, podpredsedníčka NR SR (2017-04-07):
S reakciou na faktické poznámky pán poslanec Matovič.
Fico, Robert, poslanec NR SR (2020-12-02):
Pán podpredseda, kvôli efektivite rokovania chcem sa spýtať na jednu otázku. Ak teraz prerušíme o pol piatej rokovanie kvôli voľbe, voľba bude o sedemnástej, tak prakticky dnes už nemôžme pokračovať, pretože sa budú sčítavať výsledky voľby, v rokovaní Národnej rady. Či by nebolo z hľadiska efektivity rozumné nechať pokračovať rozpravu o rozpočte, aby vystúpili minimálne tí, ktorí sú prihlásení písomne, a že by sme teraz sa dohodli, lebo hlasovať sa asi nedá kvôli prítomnosti alebo neprítomnosti, že by táto voľba bola súčasťou inej voľby. Lebo máme ešte aj voľbu generálneho prokurátora, kde to môžme pospájať. Lebo zajtra ráno, ak platí, o deviatej máme ústavu. Nemáme ráno rozpočet, nevieme, ako to celé bude prerušené, dokedy. Večer sa čaká zase voľba generálneho prokurátora. Len kvôli efektivite, kvôli ničomu inému, sa mi zdá, že by bolo rozumnejšie sa teraz dohodnúť, že hlasovanie o tej rade, ktorú máme mať teraz, bude počas ďalšieho hlasovania alebo ďalšej voľby. To je celé, tento návrh.
Ľ. Martinák, poslanec: (2009-02-17):
Pán predsedajúci, dajte, prosím, hlasovať o bodoch spoločnej správy č. 1 až 37 spoločne s návrhom gestorského výboru uvedené body schváliť.
Švejna, Ivan, poslanec NR SR (2013-03-26):
Pán predseda, v rozprave nevystúpil žiaden poslanec, takže odporúčam, aby Národná rada sa uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Pán predseda, poprosím, dajte hlasovať.
Bugár, Béla, podpredseda NR SR (2018-10-24):
Prezentujme sa a hlasujme. (Hlasovanie.) Prítomných 140, za 47, proti 28, zdržalo sa 64 poslancov, 1 nehlasoval. Návrh nebol schválený. Prosím teraz pána poslanca Marosza, aby uviedol hlasovanie v prvom čítaní o návrhu poslancov Beblavého a Mihála na vydanie zákona, ktorým sa mení a dopĺňa zákon č. 514/2003 Z. z. o zodpovednosti za škodu spôsobenú pri výkone verejnej moci (tlač 1173). (Hlasovanie o návrhu poslancov Národnej rady Slovenskej republiky Miroslava Beblavého a Jozefa Mihála na vydanie zákona, ktorým sa mení a dopĺňa zákon č. 514/2003 Z. z. o zodpovednosti za škodu spôsobenú pri výkone verejnej moci a o zmene niektorých zákonov v znení neskorších predpisov , tlač 1173.)
Laššáková, Jana, podpredsedníčka NR SR (2015-02-03):
Pani poslankyňa Šedivcová, nech sa páči.
Danko, Andrej, podpredseda NR SR (2024-06-14):
Poslanec Vašečka s reakciou.
Šefčík, Marek, poslanec NR SR (2023-03-22):
Ďakujem pekne. Marián, tak ty si sa tak pekne rozhovoril, ako my ideme „ubližovať" nejakej firme, nejakým podnikateľom, ako im ideme brať zisky a nebudú mať na platy pre zamestnancov a tak ďalej a tak ďalej, čo si všetko porozprával. Ja som si len niektoré veci poznačil, olovené gule, hrozia žaloby, absurdné zdanenie, čo si ešte hovoril, zobrali sme im drvivú väčšinu zisku. A to je hlúposť, nie? Podľa toho jak ja tomu rozumiem, tak my hovoríme o zdanení nadmerného zisku, ktorý predtým nemali a majú teraz zisk, až sa mi to zle hovorí, že vďaka, ale povedzme, že kvôli vojne, kvôli vypuknutiu vojny a kríze má nejaká firma nadmerný zisk. Ten, čo mala predtým, ten jej predsa neberieme. A dokonca aj z toho nadmerného zisku jej chceme časť nechať. Tak prečo zavádzaš verejnosť, že my ideme teraz brať väčšinu zisku? Normálne to máš vyčíslené, že to bude väčšina zisku, čo jej zoberieme? (Reakcia z pléna.) Áno? Ale to je nadmerný zisk, nadmerný, ktorý majú, ešte raz zopakujem, kvôli vojne, kvôli vypuknutiu vojny. A my chceme tie peniaze presmerovať k ľuďom. Lenže akonáhle nejakých vašich kamarátov kšefty ideme nejak skresať, tak zrazu je tu problém, zrazu SaS-ka vyskakuje. No my vyskakujeme preto, že oni sa obohacujú na úkor bežných, jednoduchých ľudí, ktorí trpia v tejto kríze. Ďakujem.
Novotný, Viliam, poslanec NR SR (2011-12-14):
Ďakujem pekne. Naozaj úlohou spravodajcu je zhodnotiť rozpravu, ktorá tu odznela v týchto dňoch, a myslím, že rozhodujúca diskusia tu prebiehala o transformácií nemocníc, ktorú opozícia opakovane označuje skôr slovným spojením privatizácia, tak som sa chcel pri tomto bode zastaviť a diskutovať o tom. Myslím si... (Hluk v sále.)
Uhrík, Milan, poslanec NR SR (2017-02-02):
Ja, naopak, s pánom Dostálom tak trošku súhlasím, podľa mňa tiež rozpočet na armádu Slovenskej republiky je malý a mal by sa v budúcnosti výrazne zvýšiť, jednak preto, aby zabezpečila obranyschopnosť Slovenskej republiky, a jednak preto, že armáda slúži ako nejaký vzor, nejaký etalón disciplíny, poriadku a toho, že veci fungujú tak, ako majú. S čím ale rozhodne nesúhlasím, je pomoc alebo teda podpora, alebo vyslanie našich vojsk na hranice Ruskej federácie, pretože – znovu zopakujem, nazývame to slovom provokácia. Ako by ste, pán Dostál, nazvali to, keby napríklad ja, Rasťo Schlosár, Milan Mazurek ideme pri nejakú cigánsku osadu v Kozárovciach a nacvičujeme tam streľbu? Na nejaké čierne terče. Nazvali by ste to slovom provokácia? A ako nazvete to, keď naši slovenskí vojaci pôjdu pri ruské hranice, polovica z nich sa bude hrať na zlých invazívnych Rusov, druhá polovica bude cvičiť, že týchto zlých invazívnych Rusov sa snaží vyhnať? Zase to môžeme nazvať jedine slovom provokácia. My sme proti akýmkoľvek takýmto provokáciám, určite to neprospeje k zlepšeniu bezpečnosti ani v Lotyšsku, pobaltských krajinách, ani tu na Slovensku. Čiže vonkoncom nesúhlasím s tým, čo ste povedali, že vyslanie vojakov do pobaltských krajín je životným záujmom Slovenskej republiky.
Glváč, Martin, podpredseda NR SR (2017-12-07):
Nech sa páči, pán minister.
Fronc, Martin, poslanec NR SR (2011-04-01):
Ďakujem pekne, pán predsedajúci. Ja som povedal, že nebudem komentovať a nebudem reagovať, pretože nechcem prilievať olej do ohňa. Musím povedať, že je to oveľa ťažšie aj po týchto faktických poznámkach, ale dodržím to. Len chcem jednu vec vysvetliť a povedať v súvislosti s tým, čo tu zaznelo, ja som sa nikdy pre žiadne médium nevyjadril o tom, ako budem hlasovať. Ako píšu médiá, to, samozrejme, vy všetci viete, ja som sa k tomuto nikdy nevyjadroval pre verejnosť. Ďakujem pekne.
Blaha, Ľuboš, podpredseda NR SR (2023-12-14):
Ďakujem pekne, pani ministerka. Aj ďalšia otázka od poslanca Mareka Krajčího je smerovaná na vás v tomto znení: „Pani ministerka, v médiách sme zachytili informáciu o očkovacej kampani na podporu prevencie proti ochoreniu COVID-19. Mohli by ste nás informovať o tom, koľko ľudí sa doteraz zaočkovalo proti tomuto ochoreniu? Koľko vakcín má ministerstvo zdravotníctva k dispozícii? Aké ďalšie opatrenia v súvislosti s prevenciou pred ochorením COVID-19 ministerstvo plánuje?“ Nech sa páči, pani ministerka, máte slovo.
Verešová, Anna, poslankyňa NR SR (2016-10-11):
Ďakujem pekne, pán kolega Mihál. Bude to asi aj v podstate reakcia na poslednú vetu pani poslankyne Vaľovej, ale je to reakcia na vás, naozaj ja mám z tohto dojem, že vládna koalícia presne nevie, aký má cieľ, keď podporuje zvyšovanie o 12 eur a niekoľko centov, 74 centov, dôchodcom, pretože myslím si, že by, by ste mali vidieť cieľ, že prečo podporujeme dôchodcov, prečo idete podporiť mater..., zvýšenie materskej, ako ste pred chvíľou, pán minister, aj vy hovorili, že, že aký, aký je cieľ. Mne sa nezdá, že viete systémové riešenie, mne sa nezdá, že ide o systém, a dokonca sa mi nezdá, že ide aj ani o medzigeneračnú solidaritu. Pretože keď počúvam členov rodín, tak oni hovoria o tom, že, mladí hovoria, zvyšujú iba dôchodcom, dôchodci hovoria, prečo by nemali zvyšovať nám a prečo by mali zvyšovať mladým. Práveže nemám pocit, keďže nemáte cieľ, nejde o systém, práve tým pádom nejde ani o medzigeneračnú solidaritu. Keby ste sa dívali na týchto členov ako na členov rodiny, pretože v programovom vyhlásení neriešite rodinnú problematiku, politiku, keby ste sa dívali na nich ako na členov rodiny, tak by ste vedeli, že prečo týchto ľudí podporujete a prečo chcete podporiť aj medzigeneračnú solidaritu. Ďakujem, pán Mihál, za vaše príspevky.
Hrnčiar, Andrej, podpredseda NR SR (2017-03-23):
Ďakujem. Vyhlasujem všeobecnú rozpravu za skončenú. Pán minister chce zaujať stanovisko, nech sa páči.
Fořt, Stanislav, poslanec NR SR (2011-07-06):
Ďakujem za toto vystúpenie, ono mi pripomenulo niekoľko momentov už z piatkovej rozpravy. A to je také porovnávanie priamych a nepriamych následkov bankrotu Grécka. Vyzdvihuje sa tu ako keby taká myšlienka, že participujme, zaplaťme ten svoj diel, odpíšme pár miliárd a vyhneme sa tým pádom všetkým tým zlým veciam, ktoré bankrot prináša, tým nepriamym, ktoré pomenoval aj pán Galbavý. Napríklad zdraží sa nám úver, teda prefinancovanie nášho vlastného dlhu, klesne dopyt po našich výrobkoch, možno zdražia veci, ktoré dovážame z krajín mimo eurozóny, ako napr. zemný plyn, ktorý dovážame za doláre z Ruska. Možno opäť budú mať naše firmy a naši občania problém si požičať v bankách, tak ako sme to zažili po páde Lehman Brothers, áno, to sú všetko nepopierateľné, nepriame následky bankrotu Grécka a možno, že aj ďalších iných štátov v eurozóne. Otázka ale znie, že či my máme vôbec túto možnosť riešiť takúto dilemu, že buď priame a nebudú nepriame, alebo zaplatíme tie, alebo nezaplatíme tie priame a potom budeme znášať tie nepriame. Lebo ja mám obavu, že takto otázka nestojí. Otázka stojí tak, že či zaplatíme priame aj nepriame, alebo len nepriame, pretože Grécko, ako sme sa tu už viacerí zhodli, skrachuje určite. To znamená, že tie nepriame následky gréckeho krachu ponesieme určite. A otázka teraz znie, či ponesieme aj tie priame náklady. Ďakujem.
Karahuta, Jaroslav, poslanec NR SR (2023-05-10):
Ďakujem pekne za slovo, pán predsedajúci. Pán poslanec Fecko, chcem sa opýtať na jednu vec z toho pozmeňováku. Ja potom v rozprave ešte vystúpim. V § 34, ministerstvo vedie centrálny register poľovníckych organizácií, vypúšťate v odseku 1 bod f). Údaje, vylučujú sa register alebo údaje o organizačných zložkách poľovníckych organizácií, ktoré majú právnu subjektivitu. Mám to pochopiť takto, že na ministerstve nebudú mať prehľad, kde aké poľovnícke organizácie s akými organizačnými zložkami fungujú na Slovensku? To je trošku, myslím, že už úplne mimo, úplne mimo, pretože ja chápem všetky pohnútky k tomuto zákonu, hej, už sme sa o tom stokrát bavili, len pokiaľ urobíte takýto návrh zákona, okrem nejakých aj protiústavných riešení, ktoré má tento zákon, vyložene rozporuje s ústavou a ochranou majetkových práv vlastníkov pôdy. Ešte aj zrušiť register na ministerstve pôdohospodárstva, to si myslím, že už si asi málokto dovolí. Ďakujem pekne.
Hrnčiar, Andrej, podpredseda NR SR (2019-09-19):
Faktické poznámky. Nech sa páči, pán poslanec Grendel.
Pellegrini, Peter, predseda NR SR (2015-11-25):
Pán poslanec Droba.
P. Hrušovský, podpredseda NR SR: (2001-11-29):
(Hlasovanie.) Prítomných je 111 poslancov, za 75, proti 28, zdržalo sa 6, nehlasovali 2. Konštatujem, že uvedené body sme schválili.
Droba, Juraj, poslanec NR SR (2013-05-21):
Dobre. Pán kolega Hlina, pár poznámok k vášmu vystúpeniu. Myslím si, že ten príklad, ktorý ste uviedli, a pranierovali ste kolegu Poliačika za, dobre, či už to bolo neadekvátne, lebo to bola vyslovene pomôcka, ktorá mala ukázať ako absurdne sa v niektorých prípadoch môže polícia alebo štátna moc správať voči jednotlivým užívateľom. Takže, myslím si, že to nebolo ani korektné, ani férové. Bola to taká podpásovka, ktorú si určite kolega Poliačik nezaslúžil. Druhá poznámka je, že vypichli ste veľmi plasticky a veľmi komunikačne zručne jeden nedostatok z tohto zákona. Ja si však myslím, že zákon ako celok ide správnym smerom a viem oceniť veľkú časť tohto zákona. Dokonca by som zvažoval hlasovať za tento zákon, nebyť nešťastného pozmeňovacieho zákona kolegu Valockého, ktorý, bolo o ňom povedané už strašne veľa. Ja sa voči výhradám pripájam a opakujem ešte raz, že ak by nebolo pozmeňováku od kolegu Valockého, tak by som dokonca zvažoval hlasovať za tento zákon.
Pročko, Jozef, poslanec NR SR (2023-12-12):
Richard, toto je tá nová politická kultúra, kedy ani raz nezastavil pani, ktorá bola bývalá veštica o tom, že rozprávala úplne mimo, mimo tvojho vystúpenia, ale úplne. Používala whataboutizmus, čo všetci kedysi urobili namiesto toho, namiesto toho, aby rozprávala k veci a zase vykrikuje. (Reakcia z pléna.) Zase vykrikuje! Richard, ja budem reagovať na teba oproti pani bývalej veštici, ktorá tu rozprávala o guru. Ja ti chcem povedať, Richard, že naozaj šetriť sa má, šetriť sa musí, to je veľmi dôležité a každý jeden... (Prerušenie vystúpenia presedajúcim.)
Bugár, Béla, podpredseda NR SR (2017-02-02):
Pán poslanec Baránik. Prosím, zapnite mikrofón, nech sa páči, už máte.
A. Slafkovský, poslanec: (2009-12-09):
Aby sme niečo museli spievať, tak ako sme museli spievať Pieseň práce. Tak dodnes si ju pamätám. Ale nikdy si ju sám od seba nezaspievam, ako som si zaspieval pri 20. výročí 17. novembra, keď sme zapálili sviečky pri Jankovi Kráľovi. A stálo nás tam 300 a spievali sme o dušu a nikto nám to nekázal. Tomu hovorím vlastenectvo, nie papierovým drakom, čo tu púšťate na nás.
Hlina, Alojz, poslanec NR SR (2012-06-29):
Ďakujem veľmi pekne. Neviem, či stihnem vystúpiť ešte v rozprave počas dnešného dňa, kde sa pokúsim zrekapitulovať teda okrem pripomienky k návrhu aj to, čo sa deje v tomto parlamente, takže pre istotu len dopĺňam, že počas rokovacieho dňa 29. 6. v čase o 12.40 bolo v sále 30 poslancov. Po mojej poznámke sa tu objavili ďalší štyria, myslím, takže v čase 13.10 dňa 29. 6. 2012 je v sále cca 34 poslancov. Takže aby ľudia tejto krajiny vedeli, že v bode, v ktorom sa hľadajú riešenia na najväčšie problémy tejto krajiny, to je zneužívanie sociálnych dávok, bolo v budove parlamentu cca 30 % poslancov. Vyjadrujem presvedčenie... (Reakcie z pléna.) V sále, pardon, ale aj v budove, lebo... (Reakcie z pléna. Prerušenie vystúpenia predsedajúcou.)
Borec, Tomáš, minister spravodlivosti SR (2014-09-11):
Ďakujem veľmi pekne, pani predsedajúca. Takže, vážené pani poslankyne, poslanci, prihováram sa vám v poradí s druhým návrhom zákona s tým, že hlavným zámerom predloženia návrhu zákona je implementácia úloh vyplývajúcich z uznesenia vlády Slovenskej republiky č. 235 zo dňa 31. mája 2012 v rozsahu týchto opatrení. Zriadenie registra diskvalifikovaných osôb, prepracovanie fiduciárnych povinností členov štatutárnych orgánov spoločností obchodných, ďalej sprísnenie podmienok v zákone o konkurze a reštrukturalizácii za účelom zvýšenia disciplíny a tzv. tunelovania, kde, samozrejme, za najkratší koniec ťahali vždy veritelia. Ďalej zadefinovať právny základ pre rozlíšenie dvoch typov spoločností s ručením obmedzeným, a to s povinným základným imaním presahujúcim určitú sumu a ďalej so základným imaním 1 euro, ale sprísnenými podmienkami zároveň pre tvorbu a udržanie základného imania z oblasti obchodného práva v rámci tretej etapy akčného plánu boja proti daňovým podvodom na roky 2012 až 2016. Ďalej z uznesenia vlády Slovenskej republiky č. 172 zo dňa 16. 4. tohto roku v rozsahu spresnenia postavenia a pravidiel pre nakladanie s majetkom osôb, ktoré uplatňujú vylučovacie právo (alebo teda tzv. výhrada vlastníctva) v rámci zákona č. 7/2005 Z. z. o konkurze a reštrukturalizácii tak, aby sa zabezpečila efektívna ochrana ich práv. Návrh zákona tiež reaguje na viaceré aplikačné problémy a zavádza viaceré preventívne opatrenia zamerané na dodržiavanie pravidiel kapitálovej primeranosti kapitálovými obchodnými spoločnosťami s cieľom ochrany ich veriteľov. Ďakujem pekne, toľko úvodom, skončil som.
Puci, Róbert, poslanec NR SR (2018-11-29):
Ďakujem pekne. Vážený pán minister, pani predsedajúca, kolegyne, kolegovia, predseda Národnej rady Slovenskej republiky rozhodnutím č. 1299 z 28. novembra 2018 pridelil Výboru Národnej rady Slovenskej republiky pre hospodárske záležitosti návrh vlády na skrátené legislatívne konanie o vládnom návrhu zákona o ochrane majetku v plynárenstve a o doplnení zákona č. 160/2015 Z. z. Civilný sporový poriadok v znení zákona č. 87/2017 Z. z. (tlač 1246.) Výbor Národnej rady Slovenskej republiky pre hospodárske záležitosti prerokoval návrh vlády na skrátené legislatívne konanie na svojej 69. schôdzi dňa 29. novembra 2018. Uznesením č. 321 odporučil Národnej rade Slovenskej republiky tento návrh schváliť. Vážená pani predsedajúca, otvorte, prosím, rozpravu.
M. Číž, podpredseda NR SR: (2006-10-17):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa preto, či sa niekto chce prihlásiť do rozpravy ústne. Ak nie, uzatváram možnosť prihlásiť sa do rozpravy ústne. Vážené kolegyne, kolegovia, vyhlasujem všeobecnú rozpravu za skončenú. Predpokladám, že ani navrhovateľ, ani spravodajca nebudú zaujímať stanovisko. Veľmi pekne vám ďakujem. Prerušujem rokovanie o tomto bode programu. Vážené kolegyne, ďalším bodom je prvé čítanie o vládnom návrhu zákona o tovare a technológiách dvojakého použitia a o zmene a doplnení niektorých zákonov . Vládny návrh zákona ste dostali ako tlač 87 a návrh na jeho pridelenie na prerokovanie vo výboroch máte v rozhodnutí č. 99. Prosím pána ministra dopravy, pôšt a telekomunikácií pána Ľubomíra Vážneho, aby ako predchádzajúci bod programu, tak aj tento vládny návrh zákona v zastúpení ministra hospodárstva uviedol.
Laurenčík, Milan, podpredseda NR SR (2020-09-22):
Vyhlasujem všeobecnú rozpravu za skončenú. Chcem sa spýtať, či navrhovateľ chce zaujať stanovisko k rozprave. Nechce. Pán spravodajca? Nie. Prerušujem rokovanie o tomto bode programu. Keďže máme tri minúty do 17.00 hod., tak do hlasovania vyhlasujem prestávku, ktoré bude o 17.00 hod. (Zaznievanie gongu.) (Trojminútová prestávka.) (Po prestávke.)
Bugár, Béla, podpredseda NR SR (2018-09-20):
Prezentujme sa a hlasujme. (Hlasovanie.) Prítomných 132, za 94, proti 3, zdržalo sa 35 poslancov. Konštatujem, že návrh bol schválený. Teraz prosím pána poslanca Marosza, aby uviedol hlasovanie v prvom čítaní o návrhu poslanca Beblavého na vydanie zákona, ktorým sa mení a dopĺňa zákon č. 153/2001 Z. z. o prokuratúre (tlač 935). (Hlasovanie o návrhu poslanca Národnej rady Slovenskej republiky Miroslava Beblavého na vydanie zákona, ktorým sa mení a dopĺňa zákon č. 153/2001 Z. z. o prokuratúre v znení neskorších predpisov a ktorým sa mení a dopĺňa zákon č. 154/2001 Z. z. o prokurátoroch a právnych čakateľoch prokuratúry v znení neskorších predpisov , tlač 935.)
Baláž, Vladimír, poslanec NR SR (2023-03-28):
Ďakujem pekne. Ja možno iba troška na odľahčenie a zamyslenie sa nad tým, že existoval taký britský, anglický ekonóm, volal sa Malthus. Kto z nás všetkých varoval pred tým, že geometricky rastie obyvateľstvo, ale výroba potravín rastie iba aritmeticky a že všetci tu zhynieme, ak nebudeme ovplyvňovať rast počtu obyvateľov? A na to prišla veľká hospodárska revolúcia a úplne sa zmenilo všetko, o čom sme si vedeli predstaviť, ako bude vyzerať. Sme na prahu obrovskej revolúcie z hľadiska umelej inteligencie, robotizácie a digitalizácie spoločnosti. Ja si myslím, že nikto z nás si nevie vôbec predstaviť, ako sa bude vytvárať dôchodkový systém. A počítať malthusiánsky, že koľko ľudí musí robiť na jedného dôchodcu, to pokladám za takú vec, ako som počul jednu takú krásnu průpovídku, že, že jeden politik je ako analógový človek v čase 5G sietí. Ďakujem.
Suchánek, Alan, poslanec NR SR (2019-10-28):
Ďakujem, pán predseda. Pán predseda, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kollár, Boris, predseda NR SR (2022-05-04):
Ďakujem. Pán poslanec Saloň, nech sa páči.
Klus, Martin, poslanec NR SR (2019-06-27):
Ďakujem pekne, pán predsedajúci. Milé kolegyne, vážení kolegovia, som rád, že aspoň toľkíto z nás sme tu zostali, a dovoľte mi, aby som vám uviedol návrh zákona, ktorý opakovane predkladáme na rokovanie Národnej rady Slovenskej republiky. Dnes verím v podstate priaznivejšej atmosfére, ako tomu bývalo v minulosti, keďže ako budem potom v rozprave informovať, sa k nemu pozitívne postavili rovnako tak ministerstvo zahraničných vecí a európskych záležitostí, ako aj ministerstvo vnútra a takisto aj pán premiér Pellegrini. Takže verím, že tentoraz náš návrh bude mať podstatne vyššiu mieru podpory a stretneme sa k nemu potom pravdepodobne nie v septembri, keďže o ňom nebudeme hlasovať už v najbližších hodinách, ale v októbri na ďalšej schôdzi. Takže dovoľte mi, aby som k tomu povedal pár slov, hoci ja pevne verím, že už vám náš zámer je dostatočne známy. My predkladáme návrh zákona, ktorý umožní občanom Slovenskej republiky, ktorí sa dočasne alebo trvalo nachádzajú na území mimo Slovenskej republiky, aby mohli voliť, voliť vo všetkých voľbách. Obzvlášť teda vo voľbách do Národnej rady Slovenskej republiky, vo voľbách prezidenta Slovenskej republiky a vo voľbách do Európskeho parlamentu aj na veľvyslanectvách a konzulátoch, na našich zastúpeniach v zahraničí. A potom prípadne rozširujeme aj možnosť voľby poštou, ktorú vysvetlím trošičku neskôr, ako technicky to rozširujeme v zásade na všetky voľby vrátane volieb komunálnych a regionálnych. Takáto možnosť umožní občanom, aby využili právo voliť bez ohľadu na to, kde sa nachádzajú. To znamená, nebudú nútení sa vracať v čase volieb do svojej domovskej krajiny. A týmto, veríme, že výrazne zvýšime aj možnosť participácie na veciach verejných pre všetkých, ktorým toto právo vyplýva z Ústavy Slovenskej republiky. Čiže je cieľom predloženého návrhu, a to odcitujem z dôvodovej správy, je umožniť občanom voliť vo voľbách do Národnej rady Slovenskej republiky, voľbách do Európskeho parlamentu, voľbách prezidenta Slovenskej republiky, v ľudovom hlasovaní o odvolaní prezidenta a v referende na zastupiteľských a konzulárnych úradoch Slovenskej republiky v zahraničí. A po druhé, pri voľbe poštou zasielať zásielku na ktorýkoľvek zastupiteľský úrad Slovenskej republiky v zahraničí s tým, že zastupiteľský úrad zozbierané zásielky doručí Ministerstvu vnútra Slovenskej republiky, ktoré ich následne rozdistribuuje obciam, čím teda vychádzame v ústrety občanom aj pri drobnej úspore ich súkromných prostriedkov. Návrh zákona je, samozrejme, v súlade s Ústavou Slovenskej republiky, zákonmi a ďalšími všeobecne záväznými právnymi predpismi, ako aj s medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie. Bude mať síce mierne negatívny vplyv na verejné financie, ale o to pozitívnejší na správu vecí verejných, nebude mať vplyv na podnikateľské prostredie, nebude mať ani negatívny sociálny vplyv, ani na životné prostredie, na informatizáciu spoločnosti a nebude mať negatívny vplyv ani na manželstvo, rodičovstvo a rodinu. Pán predsedajúci, skončil som v tejto chvíli. Ďakujem pekne za možnosť uviesť zákon.
Hrnčiar, Andrej, podpredseda NR SR (2018-12-05):
Pán poslanec Fecko.
P. Hrušovský, podpredseda NR SR: (2001-11-06):
Prosím pánov poslancov, aby neodchádzali z rokovacej sály.
J. Počiatek, minister financií SR: (2010-01-20):
Aktuálna ekonomická situácia si vyžaduje okamžité účinné riešenia, ktoré majú prispieť k zlepšeniu podnikateľského prostredia s cieľom zabrániť rozsiahlym finančným stratám v hospodárstve Slovenskej republiky. Vzhľadom na uvedené je potrebné urýchlene umožniť zmenou zákona o spotrebnej dani z minerálneho oleja vytvorenie legislatívnych podmienok, ktoré prispejú k zlepšeniu tohto prostredia. Ďakujem za slovo, skončil som.
Jurinová, Erika, podpredsedníčka NR SR (2014-09-24):
Teraz dávam možnosť prihlásiť sa do rozpravy ústne. Uzatváram možnosť prihlásenia sa. Prihlásení sú dvaja páni poslanci. Dávam priestor prvému z nich, pánovi poslancovi Miklošovi.
Laššáková, Jana, poslankyňa NR SR (2013-01-29):
Ďakujem pekne za podanú informáciu. Konštatujem, že Národná rada Slovenskej republiky nezvolila v tajnom hlasovaní Františka Mikloška za predsedu Správnej rady Ústavu pamäti národa, a teda vykoná sa nová voľba s novo navrhnutými kandidátmi. Teraz nasleduje prvé čítanie. Pán minister, tlač 340? Tristoštyridsať, áno? Či... (Hlas v sále.) Tristopäťdesiatšesť, dobre. Ďakujem pekne za upozornenie. Takže budeme pokračovať prvým čítaním o vládnom návrhu zákona o puncovníctve a skúšaní drahých kovov (puncový zákon) a o zmene a doplnení niektorých zákonov . Vládny návrh zákona je pod tlačou 356, návrh na jeho pridelenie na prerokovanie výborom je v rozhodnutí č. 333. Nech sa páči, pán minister hospodárstva, uveďte tento vládny návrh zákona.
Kollár, Boris, predseda NR SR (2023-02-09):
Prosím, prezentujme sa a hlasujeme. (Hlasovanie.) Prítomných 131 poslancov, za 83, proti 13, zdržalo sa 34, nehlasoval 1. Konštatujem, že tento návrh Národná rada sa uzniesla, že prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Nicholsonová, Lucia, podpredsedníčka NR SR (2016-05-24):
Ďakujem pekne, prosím, aby ste zaujali miesto určené pre spravodajcu. Otváram všeobecnú rozpravu. Písomne do rozpravy nie je prihlásený nikto. Ak dovolíte, pán poslanec, otvorím možnosť prihlásiť sa ústne s tým, že evidujem, že z pozície navrhovateľa sa hlásite ako prvý. Nech sa páči, páni poslanci, pani poslankyne. Takže nehlási sa nikto. Dávam slovo pánovi poslancovi Rajtárovi. Nech sa páči.